jkorsvik/nowiki_second_scrape_merged huggingface dataset:
Armas Taipale

Armas Rudolf Taipale (født 27. juli 1890 i Helsingfors, død 9. november 1976 i Åbo) var en finsk diskoskaster som deltok i de olympiske leker 1912 i Stockholm, 1920 i Antwerpen og 1924 i Paris. 
Hans fremste meritt var gullmedaljen i henholdsvis ett- og tohånds diskoskast under OL 1912 i Stockholm. Han kom på tiendeplass i kulestøt under Sommer-OL 1920 i Antwerpen og fire år senere under Sommer-OL 1924 i Paris kom han på trettendeplass i diskos.


== OL-medaljer ==
 1912  Stockholm - Gull i friidrett, diskos  Finland
 1912  Stockholm -  Gull i friidrett, tohånds diskos  Finland
 1920  Antwerpen - Sølv i friidrett, diskos  Finland


== Referanser ==


== Eksterne lenker ==
(en) Armas Taipale – Olympics.com 
(en) Armas Taipale – Olympic.org 
(en) Armas Taipale – Olympedia 
(en) Armas Taipale – Sports-Reference (OL-resultater – arkivert) 
(en) Armas Taipale – databaseOlympics.com (arkivert) 
(en) Armas Taipale – Track and Field Statistics
Nikolaj Podgornyj

Nikolaj Viktorovitsj Podgornyj (russisk: Николай Викторович Подгорный, ukrainsk Микола Вікторович Підгорний - Mykola Viktorovytsj Pidhornyj, født 5. februarjul./ 18. februar 1903greg. i Karlovka i guvernementet Poltava - nåværende Poltava oblast i Ukraina - i Tsarrussland, død 12. januar 1983 i Moskva) var en sovjetisk politiker av ukrainsk opprinnelse. Han var formann av det øverste sovjets presidium fra 1965 til 1977.
Podgornyj var utdannet ingeniør ved Det teknologiske institutt for næringsindustri i Kiev. Han var visekommissær for Ukrainas matindustri før han ble medlem av Sovjetunionens kommunistiske parti i 1950. I 1956 ble han medlem av kommunistpartiets sentralkomite, og i 1960 ble han medlem av presidiet i kommunistpartiet (politbyrået). 
I 1965 ble han formann av det øverste sovjets presidium. I 1977 ble han fjernet fra politbyrået etter en maktkamp med Leonid Bresjnev.


== Referanser ==
Jean Galfione

Jean Galfione (født 9. juni 1971 i Paris) er en fransk stavhopper.
Han ble olympisk mester i stavsprang under OL 1996 i Atlanta. Året før hadde han tatt bronse i verdensmesterskapet. Han har også to bronsemedaljer fra europamesterskap, i 1994 og 1998.


== Referanser ==


== Eksterne lenker ==
(de) Jean Galfione – Munzinger Sportsarchiv 
(en) Jean Galfione – Olympics.com 
(en) Jean Galfione – Olympic.org 
(en) Jean Galfione – Olympedia 
(en) Jean Galfione – Sports-Reference (OL-resultater – arkivert) 
(en) Jean Galfione – databaseOlympics.com (arkivert) 
(en) Jean Galfione – World Athletics 
(fr) Jean Galfione – Fédération française d athlétisme 
(en) Jean Galfione – Track and Field Statistics 
(en) Jean Galfione – World Sailing
Murgekko

Murgekko er en av de vanligste gekkoene i landene rundt Middelhavet. Den er kraftig bygd, og kan bli opptil 16 cm lang. En treffer helst på den etter mørkets frembrudd, men den kan også vise seg om dagen på slutten av vinteren. Den klatrer på steiner og klipper, og er vanlig ved bebyggelse, selv om det også kan finnes i mange forskjellige naturlige habitater.
Utbredelsen omfatter det vestlige og sentrale middelhavsområdet. Arten finnes fra Portugal og Marokko i vest, til Hellas inkludert Kreta og Egypt med vestlige Sinai i øst. På Den iberiske halvøy finnes den også langt fra kysten. Murgekkoen har spredd seg med menneskelig hjelp til Madeira, USA (California) og Uruguay.


== Eksterne lenker ==
(en) Murgekko i Global Biodiversity Information Facility 
(en) Murgekko hos Fauna Europaea 
(en) Murgekko hos Reptile Database 
(en) Murgekko hos ITIS 
(en) Murgekko hos NCBI 
(en) Kategori:Tarentola mauritanica – bilder, video eller lyd på Wikimedia Commons 
(en) Tarentola mauritanica – galleri av bilder, video eller lyd på Wikimedia Commons 
Tarentola mauritanica – detaljert informasjon på Wikispecies 
IUCN Red List of Threatened Species – Tarentola mauritanica
club100.net – Tarentola mauritanica
D.J. Harris et al. (2009) Genetic affinities of Tarentola mauritanica (Reptilia: Gekkonidae) from Lampedusa and Conigli islet (SW Italy) North-Western Journal of Zoology, Vol. 5, No. 1, pp.197–205
M.A. Carretero (2008) Preferred temperatures of Tarentola mauritanica in spring Acta Herpetologica 3(1): 57–64
Var (departement)

Var er et fransk departement i regionen Provence-Alpes-Côte d'Azur. Hovedbyen er Toulon.
Det er tre arrondissementer, 43 kantoner og 153 kommuner i Var.


== Se også ==
Kommuner i departementet Var


== Eksterne lenker ==
(fr) Offisielt nettsted 
(fr) Offisielt nettsted 
(en) Var (department) – kategori av bilder, video eller lyd på Commons 
(en) Var – galleri av bilder, video eller lyd på Commons  (fr)
Deliberasjon

Deliberasjon er å veie og utforske alle sider (fakta og argumenter) i en sak opp mot hverandre i en grundig, åpen og kritisk drøfting av et tema. 
Målsettingen med deliberasjon er at den vil kunne bidra til at deltagerne i diskusjonen kommer nærmere de gode/riktige løsningene, ved at de subjektive oppfatningene settes på prøve og dermed utvikles. 
I en deliberativ prosess må man argumentere for sine synspunkter, man gransker fakta, og man lytter til motargumenter. For at deliberasjonsprosessen skal ha mening, må det i siste instans være slik at man innser feil eller riktighet ved egne oppfatninger, og er villig til å endre sine feilaktige oppfatninger.
Det finnes flere felt der det er vanlig å henvise til en deliberasjonsprosess, termen er blant annet vanlig innen politikk og jus.
Nick Hysong

Nick Hysong (født 12. desember 1971 i Winslow i Arizona) er en amerikansk stavhopper.
Han vant gull i stavsprang med et hopp på 5,90 m i OL 2000  i Sydney. Resultatet var også ny personlig rekord. Året etter tok han bronse i verdensmesterskapet i Edmonton.


== Referanser ==


== Eksterne lenker ==
(de) Nick Hysong – Munzinger Sportsarchiv 
(en) Nick Hysong – Olympics.com 
(en) Nick Hysong – Olympic.org 
(en) Nick Hysong – Olympedia 
(en) Nick Hysong – Sports-Reference (OL-resultater – arkivert) 
(en) Nick Hysong – USAs olympiske komité 
(en) Nick Hysong – World Athletics 
(en) Nick Hysong – Track and Field Statistics
Narsarsuaq lufthavn

Narsarsuaq Airport (IATA: UAK, ICAO: BGBW) er en flyplass i Narsarsuaq på Grønland. 


== Selskaper og ruter ==


== Eksterne lenker ==
Narssarssuaq lufthavn
William Pettersson

Reinhold William Eugen Pettersson (senere Björneman, født 6. oktober 1895 i Sandby på Öland, død 10. mai 1965) var en svensk friidrettsutøver som konkurrerte i lengdehopp og sprint.
Under OL 1920 i Antwerpen tok han gull i lengde. Han var dermed den første OL-mesteren i lengde som ikke kom fra USA. Neste gang dette skjedde, var i 1964, da waliseren Lynn Davies gikk til topps. 
I de samme lekene var Pettersson også med på det svenske laget som tok bronse på 4 x 100 m stafett, sammen med Agne Holmström, Sven Malm og Nils Sandström. Han var innehaver av den svenske rekorden i lengde fra 1918 til 1927 og ble fire ganger svensk mester i lengde.
Han konkurrerte for klubbene Kalmar IS, IFK Malmö og IFK Norrköping.


== OL-medaljer ==
1920  Antwerpen -  Gull i friidrett, lengdehopp  Sverige
1920  Antwerpen -  Bronse i friidrett, 4 x 100 m stafett  Sverige


== Referanser ==


== Eksterne lenker ==
(en) William Pettersson – Olympedia 
(en) William Pettersson – Sports-Reference (OL-resultater – arkivert) 
(sv) William Pettersson – Sveriges olympiske komité 
(en) William Pettersson – Track and Field Statistics
Havneløbet

Havneløbet er navnet på den armen av Øresund som løper gjennom København – mellom Sjælland og Amager. 
Havneløbet krysses av fire bruer:

Knippelsbro (mellom Slotsholmen og Christianshavn)
Langebro (mellom Vesterbro og Islands Brygge)
Bryggebroen (sykkelbru mellom Vesterbro og Islands Brygge)
Sjællandsbroen (mellom Sydhavnen og Amager Fælled)
Grønlands Lufthavnsvæsen

Grønlands Lufthavnsvæsen (grønlandsk: Mittarfeqarfiit) er den virksomheten som driver lufthavnsvirksomheten på Grønland. Selskapet tilsvarer dermed Avinor i Norge. Virksomheten har sitt hovedkontor i Nuuk på Grønland.
Per 2009 driver de 60 plasser med trafikk, hvorav 13 lufthavner, 6 heliporter og 41 helistop. I 2003 drev de 59 plasser med trafikk, fordelt på 12 lufthavner, 5 heliporter og 42 helistop. I 2009 har Grønlands Lufthavnsvæsen 400 ansatte. I tillegg til lufthavnene driver virksomheten også lufthavnshotellene i Narsarsuaq og Kangerlussuaq.


== Eksterne lenker ==
Offisielt nettsted 
(en) Mittarfeqarfiit – kategori av bilder, video eller lyd på Commons
Norsk yorkshire

Norsk yorkshire (Y) er en griserase som opprinnelig stammer i  fra Storbritannia og som internasjonalt er kjent som stor hvit gris (Large White). Den er helhvit og minner om mye om norsk landsvin, men den skiler seg fra denne gjennom blant annet å ha stående ører.
Norsk yorkshire har blitt raffinert som rase av Norsvin og inngår som en viktig bestanddel i en rekke blandinger, blant annet såkalt noroc (edelgris) og norhybrid. Rasen er først om fremst kjent for sine utmerkede egenskaper som forelder. I slaktegrisproduksjon brukes det derfor helst blandinger der purker inngår, ofte i en blanding med norsk landsvin. Som sådan ble denne rasen skapt omkring 1900. Den er en blanding av opprinnelig norsk svin og britisk yorkshiregris. På 1950-tallet ble også svensk og finsk yorkshire krysset inn. Likeledes ble det krysset inn svensk yorkshire i 1985.
Norsk yorkshire regnes i dag som en utrydningstruet griserase. I 1995 fantes det kun 325 avlsgriser igjen i Norge, hvorav et overveidende flertall var purker. Antallet råner var 25 dyr, men i tillegg fantes sæd fra omkring 75 dyr.


== Se også ==
Gris
Nordby holdeplass

Nordby holdeplass på Hovedbanen på Jessheim åpnet i 1932. Holdeplassen ble totalrehabilitert i 2010.Holdeplassen ligger på Hovedbanens kilometer 46,10 fra Oslo S, der Nordbyvegen krysser Hovedbanen. Dette er i den nordlige delen av tettstedet. 


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 58. ISBN 82-90286-28-7. CS1-vedlikehold: Flere navn: forfatterliste (link)


== Eksterne lenker ==
(no) Bane NORs informasjonsside om Nordby holdeplass
(no) Nordby holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hovedbanen
Buvik (Senja)

Buvik (Buvika) er ei lita bygd i Senja kommune i Troms og Finnmark fylke. Bygda ligger sør på Senja  langs fylkesvei 221, midt mellom Å og Skrolsvik, og ca. 14 km vest for Stonglandseidet. Bygda har 4 innbyggere (innbyggertall 2016) og er dermed et av de minste bebodde stedene på Senja. Stedet har en del hytter og nedlagte småbruk som brukes som fritidsbolig.
Buvik har postadresse 9392 Stonglandseidet. Stonglandseidet har skole, bank, dagligvarebutikker og andre sentrumsfunksjoner.


== Buvik grunnkrets ==
Buvik er dessuten en grunnkrets i Delområdet Stonglandet. De aller fleste av grunnkretsens innbyggerne bor i selve bygda Buvik, men Buvik grunnkrets omfatter også gårdene Lonkan og Skjærvik, i tillegg til øya Lemmingvær. Areal: 14,79 km².
Buvik grenser i vest til Mellemvik, i nord til Rødsand og i øst til Å. Drar man sørover med båt kommer man til Harstad kommune i Sør-Troms.
Innbyggertall:
Det leoninske dynasti

Det leoninske dynasti styrte Østromerriket fra 474 til 518 gjennom fem keisere.
Leo I den store (457–474)
Leo II (474)
Zenon (474–491)
Basiliskos (475–476)
Anastasios I (491–518)


== Se også ==
Liste over østromerske keisere


== Referanser ==


== Kilder ==
Lars Brownworth (2009). Lost to the West: The Forgotten Byzantine Empire That Rescued Western Civilization. Crown/Archetype. s. 309–310. ISBN 978-0-307-46241-1.
Vesterbro/Kongens Enghave

Vesterbro/Kongens Enghave er en av København kommunes ti administrative bydeler, danna ved en sammenslåing av de tradisjonelle bydelene Vesterbro og Kongens Enghave. Bydelen ligger sørvest for bysentrum, og avgrenses mot øst av Havneløbet. Grensa mot Indre By går ved Hovedbanegården, og i nord grenser bydelen mot Frederiksberg kommune. Mot vest går grensa mot bydelen Valby ved Vestre Kirkegård og Valbyparken. Den sørligste delen av Vesterbro/Kongens Enghave kalles Sydhavnen.
Pr. 1.1.2011 var bydelens innbyggertall 57 150. Innvandrerbefolkningen utgjør 20% av hele folkemengden; 2/3 av denne med ikke-vestlig bakgrunn.


== Referanser ==


== Eksterne lenker ==
Kart
Lutz Dombrowski

Lutz Dombrowski (født 25. juni 1959 i Zwickau) er en tidligere tysk friidrettsutøver.
Dombrowski var den beste lengdehopperen i DDR. Etter at han vant Europacupfinalen allerede i 1979, vant han året etter gullmedaljen under OL 1980 i Moskva, i fraværet av de amerikanske utøverne, som boikottet lekene. Han ble også europamester i 1982. Han er fremdeles innehaver av den tyske rekorden, med vinnerspranget fra Moskva-OL (8,54).


== OL-medaljer ==
 1980  Moskva -  Gull i friidrett, lengdehopp menn  Øst-Tyskland


== Referanser ==


== Eksterne lenker ==
(de) Lutz Dombrowski – Munzinger Sportsarchiv 
(en) Lutz Dombrowski – Olympedia 
(en) Lutz Dombrowski – Sports-Reference (OL-resultater – arkivert) 
(en) Lutz Dombrowski – databaseOlympics.com (arkivert) 
(en) Lutz Dombrowski – World Athletics 
(en) Lutz Dombrowski – Track and Field Statistics
Liste over formenn av kommunistpartiet i den Russiske SFSR

Liste over formenn av kommunistpartiet i den Russiske SFSR er en liste over formenn av kommunistpartiets formenn i den Russiske SFSR fra 1922 til 1991. Partiets «ledende rolle» som styrende organ ble opphevet av Mikhail Gorbatsjov den 13. mars 1990.


== Se også ==
Liste over generalsekretærer i Sovjetunionens kommunistiske parti
Sovjetunionens presidenter
Liste over Sovjetunionens statsministre
Liste over Russlands presidenter
Liste over Russlands statsministre
Eli Landsem

Eli Landsem (født 22. mars 1962) er en norsk fotballtrener og tidligere fotballspiller.
Fra 2009 til 2012 var Landsem landslagstrener for Norges kvinnelandslag i fotball.
Landsem spilte for Orkdal, Troll og Asker i sin aktive karriere. Hun ble cupmester med Asker i 1990 og 1991. Begge gangene scoret hun ett av Askers mål i finalen. Hun ble også seriemester med Asker i 1989 og 1991. Hun debuterte for det norske landslaget som 17-åring i 1979. Hun spilte totalt 15 landskamper og scoret 1 landslagsmål.
Etter sin aktive karriere har hun vært trener for Asker, Lørenskog,  Rælingen herrer (3. divisjon), Rindals-Troll og danske Fortuna Hjørring. Hun trente Asker til seriegull i 1998 og 1999 og cupmesterskap i 2000. Etter å ha vært trener for Fortuna Hjørring i to år, overtok hun igjen som trener for Asker i desember 2005 og satt i tre sesonger frem til laget ble oppløst i 2008. 
Hun har også vært trener på Wang Toppidrettsgymnas. I september 2009 overtok hun etter Bjarne Berntsen som landslagstrener. Hun sluttet da kontrakten hennes løp ut 31. desember 2012.Fra desember 2014 til mars 2015 trente hun herrelaget til Fjellhamar Fotballklubb i 4. divisjon.Hun er i 2016 aktiv i Småtrolluka for IK Rindals-Troll i Rindal som hun startet i 1984.Senhøstes 2017 ble hun ansatt som sportssjef for Vålerenga Fotball Damer samtidig som Monica Knudsen gikk inn som hovedtrener. Etter 2022-sesongen valgte hun å gi seg i jobben, da den ikke lot seg kombinere med hennes sivile lærerjobb. Hun fortsatte i klubben i en annen rolle.


== Referanser ==


== Eksterne lenker ==
(en) Eli Landsem – FIFA 
(en) Eli Landsem – UEFA 
(en) Eli Landsem – WorldFootball.net 
(no) Eli Landsem – Norges Fotballforbund 
(de) Eli Landsem – Soccerdonna  Wikiquote: Eli Landsem – sitater

Profil på Asker FK
Rikers Island

Rikers Island er en øy i East River mellom Queens og The Bronx, New York, USA. Øya er oppkalt etter Abraham Rycken, en nederlandsk nybygger som flyttet til Long Island i 1638 og hvis etterkommere eide Rikers Island frem til 1884, da den ble solgt til kommunen for 180 000 dollar.Til å begynne med fungerte øya som en arbeidsleir med landbruk. I 1932 åpnet kommunen et fengsel på Rikers Island, og idag består øyas befolkning utelukkende av straff- og varetektsfanger, samt ansatte i fengselsetaten, til sammen vel 20 000. Straffekolonien omfatter idag 10 fengsler, et bakeri, et hovedvaskeri, en skredderforretning, et trykkeri, flere skoler, sykestuer, verksteder, kapeller, treningssentre, matbutikker, frisørsalonger og et kraftverk.
I 1967 fikk øya også en avdeling for kvinnelige fanger.
Fengselet administreres av New Yorks kriminalomsorg, New York City Department of Correction, og hadde i 2009 et budsjett på $860 millioner dollar med 7.000 personer i vaktstyrken og 1.500 sivilansatte som håndterte 14.000 innsatte.
Den eneste forbindelsen til øya er over en 1,3 kilometer lang trefelts bro, Francis R. Buono Memorial Bridge, som åpnet i 1966.


== Referanser ==
Greg Bell

Gregory Curtis Bell (født 7. november 1930 i Terre Haute, Indiana) er en tidligere amerikansk friidrettsutøver. 
I OL 1956 i Melbourne vant Bell gull i lengdehopp med olympisk rekord på 7,83 m. Han vant 15 cm foran landsmannen John Bennett på sølvplass.


== OL-medaljer ==
1956  Melbourne -  Gull i friidrett, lengdehopp  USA


== Eksterne lenker ==
(en) Greg Bell – Olympics.com 
(en) Greg Bell – Olympic.org 
(en) Greg Bell – Olympedia 
(en) Greg Bell – Sports-Reference (OL-resultater – arkivert) 
(en) Greg Bell – National Track & Field Hall of Fame
Equus (skuespill)

For filmen fra 1977, se Equus (film)Equus er et skuespill av den britiske dramatikeren og forfatteren Peter Shaffer. Stykket hadde premiere i London i 1973.
Equus (uttales e'kvus) er det latinske ordet for hest.


== Om stykket ==
Stykket handler om en psykisk syk gutt, Alan Strang, som har stukket ut øynene på seks hester på et ridesenter i New Hampshire i England. Den overarbeidede psykiateren Martin Dysart får i oppgave å behandle gutten. Dysart prøver å finne årsakene til hvorfor gutten har gjort denne forferdelige handlingen, og guttens opplevelser blir iscenesatt mens psykiateren står på siden og ser på, så å si. Psykiateren prøver å behandle gutten, samtidig som han kjemper med å finne mening i sin egen tilværelse. Han blir etterhvert svært selvkritisk. 
Andre viktig temaer i stykket er religiøsitet, noe som kommer til uttrykk ved guttens nærmest religiøse forhold til hester og referansene til offerritualer i antikkens Hellas.
Hestene i stykket blir spilt av skuespillere i hestekostymer.


== Roller ==
Martin Dysart, psykiateren
Alan Strang, gutten
Frank Strang, Alans far
Dora Strang, Alans mor
Heddy Solomon, høyesterettsdommer, Dysarts venn
Jill Mason, stalljente, Alans venn
Henry Dalton, eier av ridesenteret
En ung rytter med hest
En sykesøster
Seks hester


== Oppsetninger ==
Equus er blitt satt opp en rekke ganger. Stykket ble blant annet vist på Trøndelag Teater høsten 2007 med Hermann Sabado som Alan Strang og Terje Strømdahl som psykiateren. Stykket ble en stor suksess blant publikum, og debutanten Sabado fikk god kritikk for sin rolletolkning.
Den britiske skuespilleren Daniel Radcliffe, kjent fra hovedrollen i barnefilmene om Harry Potter, har også spilt Alan Strang i stykket i London i en oppsetning fra 2007. Richard Griffiths spilte rollen som psykiateren.


== Filmatisering ==
Equus ble filmatisert i 1977 med Richard Burton og Peter Firth i rollene som psykiateren og unggutten. Regien var ved Sidney Lumet.


== Referanser ==
Equus i Scenewebarkivet
New York City Department of Correction

New York City Department of Correction er New Yorks kommunale kriminalomsorgsetat og har til enhver tid mellom 13 000 og 18 000 innsatte. Etaten driver en rekke fengsler og arresthus på Rikers Island, samt bydelsfenglser i Brooklyn, The Bronx, Manhattan og Queens. I tillegg har etaten ansvar for forvaringsavdelinger ved kommunens og delstatens domstoler i New York, og fengselsavdelinger ved Elmhurst General Hospital og Bellevue Hospital. Etaten har 9 500 uniformerte tjenestemenn og 1 400 sivilt tilsatte.


== Eksterne lenker ==
New York City Department of Correction
21. serierunde i 2. divisjon avdeling 3 2007

21. serierunde i 2. divisjon avdeling 3 2007 startet 21. september, og endte med Fyllingen – Viking 2 24. september 2007.


== Resultater ==


== Eksterne lenker ==
2. divisjon avdeling 3 2007: Terminliste og resultater på altomfotball.no
Bang & Olufsen

Bang & Olufsen (B&O) er en dansk produsent av eksklusiv hjemmeelektronikk, som fjernsynsapparater, stereoanlegg og telefoner. Selskapet er notert på Københavns Fondsbørs.


== Historie ==

Selskapet ble etablert i 1925 av Peter Bang og Svend Olufsen, og produserte til å begynne med ladere til batteridrevne radioapparater. Julen 1938 ble Beolit 39 lansert og var det første radioapparatet som var laget av bakelitt. Beolit 39 var formgitt av Peter Bang og var det første produktet til Bang & Olufsen med produktnavn som starter med beo.
På 1960- og 1970-tallet stod hovedsakelig Jacob Jensen for produktdesignen. Siden begynnelsen på 1980-tallet har David Lewis vært sjefsdesigner. 
Bang & Olufsen er kjent for sin vekt på design og flere av selskapets produkter finnes i den permanente utstillingen til Museum of Modern Art (MoMA) i New York, blant annet platespilleren Beogram 6000 fra 1974 og mikrofonen Beomic 2000 fra 1969.


== Referanser ==
Dag Solheim

Dag Bernhard Solheim (født 1958) er en norsk programleder og sportsreporter. Han startet sin karriere som sportsreporter og programleder i Radio Fredrikstad. Han startet sin tv-karriere i TV 2 før han meldte overgang til Canal+, der han var sportssjef og programleder for Premier League-sendingene frem til mai 2010. I tillegg til jobben i Canal+, jobber Solheim for Fredrikstad Fotballklubbs egen tv-kanal. Han arbeider også frilans som foredragsholder, konferansier og vokalist i ompa-orkesteret Ronald Schnipfelgrüber Tyrolerkapelle. 


== Referanser ==
Basiliskos

Basiliskos (gresk: Βασιλίσκος, Basiliskos; latin: Flavius Basiliscus, død 476/477) var østromersk (bysantinsk) keiser fra 475 til 476. Han var et medlem av Det leoninske dynasti (Huset Leo) og kom til makten da keiser Zenon hadde blitt tvunget ut av Konstantinopel ved et opprør.


== Liv og virke ==


=== Bakgrunn ===
Basiliskos var bror av keiserinne Aelia Verina, hustru av keiser Leo I (457–474). Han forhold til keiseren gjorde det mulig for ham å skaffe seg en militær karriere som, etter mindre innledende suksess, ble avsluttet i 468 da han ledet den katastrofale bysantinske invasjonen av vandalenes land i Nord-Afrika, en av de største militære operasjoner i senantikken.


=== Keiser ===
Basiliskos greide å ta makten i 475 ved å utnytte den manglende folkelige populariteten til keiser Zenon, en «barbar» som etterfulgte keiser Leo I, og en sammensvergelse som var ledet av Verina som hadde tvunget Zenon til å flykte fra Konstantinopel. I løpet av Basiliskos' korte styre greide han gjøre kirken til sin fiende, og samtidig folket i Konstantinopel, ved å fremme monofysittisk kristologi og ikke den lære som var blitt godkjent ved konsilet i Kalkedon. Hans politikk med sikre seg makten ved å utnevne lojale menn i nøkkelroller skaffet ham mange fiender i keiserhoffet, blant annet hans søster Verina. Da Zenon forsøkte å ta tronen tilbake fant han bortimot ingen motstand og kunne reise i triumf inn i Konstantinopels gater. Der tok han Basiliskos og hans familie til fange, og fikk dem siden tatt av dage.
Kampen mellom Basiliskos og Zenon hindret antagelig at Østromerriket kunne hindre at Vestromerriket brøt sammen, noe som skjedde tidlig i september 476. Da  herulenes høvding, Odovakar, avsatte den vestlige keiseren Romulus Augustus, og deretter sendte de keiserlige regala til Konstantinopel, hadde keiser Zenon akkurat fått makten og tronen tilbake, og han kunne bare utpeke Odovakar til dux av Italia. Således ble Vestromerriket avsluttet.


== Referanser ==